

### REPUBLIKA E SHQIPËRISË

**KOMISIONI QENDROR I ZGJEDHJEVE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**V E N D I M**

**PËR MIRATIMIN E PËRMBAJTJES SË FLETËS SË VOTIMIT PËR KANDIDATËT PËR KRYETAR BASHKIA KAVAJË, PËR ZGJEDHJET E PJESSHME TË DATËS 7 MAJ 2017**

Komisioni Qendror i Zgjedhjeve në mbledhjen e datës 20.04.2017, me pjesëmarrjen e:

 Denar BIBA- Kryetar

 Hysen OSMANAJ- ZV/Kryetar

 Bledar SKËNDERI- Anëtar

 Edlira JORGAQI- Anëtare

 Gëzim VELESHNJA- Anëtar

 Klement ZGURI- Anëtar

Vera SHTJEFNI- Anëtare

Shqyrtoi çështjen me:

**OBJEKT:** Për miratimin e përmbajtjes së fletës së votimit, për kandidatët për Kryetar Bashkia Kavajë, për zgjedhjet e pjesshme të datës 7 Maj 2017.

 **BAZË LIGJORE:** Neni 23, pika 1 germa a dhe neni 98, të ligjit nr.10019, datë 29.12.2008 “Kodi Zgjedhor i Republikës së Shqipërisë” i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur, si dhe dëgjoi diskutimet e të pranishmeve;

**VËREN**

Presidenti i Republikës me dekretin nr.9716, datë 02.08.2016, me Dekretin nr.10098, datë 24.03.2017 ka caktuar datën 07.05.2017, për zhvillimin e zgjedhjeve të pjesshme për Kryetarin e Bashkisë Kavajë, Qarku Tiranë.

Brenda afatit të përcaktuar në Vendimin Nr.94, datë 27.03.2017, të Komisionit Qendror të Zgjedhjeve “Për miratimin e disa afateve proceduriale që lidhen me zgjedhjet e pjesshme për Kryetarin e Bashkisë Kavajë që do të zhvillohen në datë 07.05.2017“, në KQZ janë regjistruar si subjekte zgjedhore, për zgjedhjet e pjesshme për Kryetarin e Bashkisë Kavajë, Qarku Tiranë të

datës 07.05.2017, “Partia Kristian Demokrate” (PKD), “Partia Aleanca për Barazi dhe Drejtësi Europiane” (ABDE), “Partia Socialiste e Shqipërisë” (PS), dhe “Partia Unitetit Kombëtar” (PUK).

KZAZ–ja nr.42 ka bërë regjistrimet e kandidatëve dhe me Vendimin Nr. 4 dhe Nr. 5, datë 12.04.2017 ka rregjistruar si kandidat për Kryetar në Bashkinë Kavajë përkatësisht z. Klodian Agron Shehi, i mbështetur nga subjekti zgjedhor Partia Socialiste e Shqipërisë dhe z. Astrit Muharrem Haka, i mbështetur si kandidatë i propozuar nga zgjedhësit.

KZAZ-ja nr.42, me vendimin nr.6, datë 14.04.2017 ka vendosur “Për Mosregjistrimin e Kandidatit për Kryetar Bashkie” z. Maksim Mihal Kona, i mbështetur si kandidatë i propozuar nga zgjedhësit. Kundër vendimit të sipërcituar, brenda afatit nuk është bërë ankim në KQZ.

Në përfundim të procesit të regjistrimit të kandidatëve për Kryetar për Bashkinë Kavajë, KQZ-ja në mbështetje të nenit 98, pika 3 dhe 4, duhet të miratojë përmbajtjen e fletës së votimit për zgjedhjet e pjesshme të datës 07.05.2017. Në dispozitën e sipërcituar emrat e subjekteve zgjedhore vendosen në fletën e votimit, sipas rendit të përcaktuar në mënyrë të rastësishme nga shorti.

Në mbledhjen e datës 20.04.2017 KQZ, organizoi shortin sipas procedurave të përcaktuara në Udhëzimin nr. 03, datë 04.03.2015 “Për procedurën e hedhjes së shortit për përcaktimin e renditjes së subjekteve zgjedhore në fletën e votimit”.

Në përfundim të zhvillimit të shortit, rezultoi se, z. Astrit Muharrem Haka do të renditet i pari në fletën e votimit dhe z. Klodian Agron Shehi do të renditet i dyti.

**PËR KËTO ARSYE:**

Mbështetur në nenin 23, pika 1 germa a, nenin 98, pika 3, 4 të Ligjit nr.10019, datë 29.12.2008 “Kodi Zgjedhor i Republikës së Shqipërisë”, i ndryshuar,

**V E N D O S I:**

Të miratojë përmbajtjen e fletës së votimit për kandidatët për Kryetar në Bashkinë Kavajë, Qarku Tiranë, për zgjedhjet e pjesshme të datës 7 Maj 2017, sipas lidhjes bashkëlidhur këtij vendimi.

Ky vendim hyn në fuqi menjëherë.

Kundёr kёtij vendimi mund tё bёhet ankim nё Kolegjin Zgjedhor, pranё Gjykatës sё Apelit Tiranё, brenda 5 (pesë) ditёve nga shpallja e kёtij vendimi.

**Denar BIBA- Kryetar**

 **Hysen OSMANAJ- Zv/Kryetar**

 **Bledar SKËNDERI- Anëtar**

 **Edlira JORGAQI- Anëtare**

 **Gëzim VELESHNJA- Anëtar**

**Klement ZGURI- Anëtar**

 **Vera SHTJEFNI- Anëtare**